section_heading: Mladost
paragraph_text: Ivan Bagramjan rođen je u armenskoj obitelji u selu Çardaqlı, u blizini Gənce, tada poznatoj kao Jelizavetopolj u sastavu Ruskog Carstva. Hamazasp Babadžanjan, njegov sunarodnjak, budući vrhovni maršal sovjetskog oklopnog korpusa, rođen je u istom selu. Dok je Bagramjanov otac Hačatur odlazio raditi po cijeli dan na željezničkoj postaji u Jelizavetopolju, njegova majka Mariam je ostajala kući i brinula se za njihovih sedmero djece. Kako mu roditelji nisu mogli priskrbiti školovanje u mjesnoj gimnaziji, odlučili su ga poslati na novootvorenu dvogodišnju školu u Jelizavetopolju.<ref>Mnacakanjan, 1978., str. 10.